open-index/open-wikipedia-markdown huggingface dataset:
Fenol

**Fenol** is 'n giftige, kleurlose kristalagtige vastestof met 'n soet teer geur, wat algemeen as 'n "hospitaalreuk" beskryf word. Die stof is higroskopies.

'n Fenolaat ontstaan ook as 'n sulfonaat met kaliumhidorksied saamgesmelt word:
:C_6H_5SO_3K +2KOH \xrightarrow{260^oC} K_2SO_3 + C_6H_5OK + H_2O

Blootgestel aan die suurstof van die lug kan dit effens oksideer om kwinoon te vorm en kry dit 'n pienk kleur.

Met broom bromineer dit in die orto- en paraposisies van die benseenring:

Lêer:Bromination_of_phenol.tiff

## Vervaardiging
Fenol is eers uit steenkoolteer onttrek, maar word nou op groot skaal geproduseer deur industriële prosesse wat met ru-olie begin, veral deur die oksidasie van kumeen deur suurstof wat kumeenhidroperoksied lewer. Die kan in 'n suur medium na fenol en asetoon gesplits word.

## Gebruike
Fenol is bekend as 'n voorloper van baie materiale en nuttige verbindings soos fenoliese harse, plastiek en verwante materiale. Dit word ook gebruik in die vervaardiging van plofstof, kunsmis, verf, rubber, tekstiele, kleefmiddels, farmaseutiese produkte, papier, seep en houtpreserveermiddels. Fenol in kondensasie met asetoon gee bisfenol-A (BPA), 'n sleutelbousteen vir polikarbonate.
Fenol kan uit afvalwater verwyder word deur oksidasie met waterstofperoksied en 'n {{ch2|Fe^{2+},Fe^{3+} }}- katalisator.
## Verwysings
Salem, Oregon

**Salem** is die hoofstad en derde grootste stad van die deelstaat van Oregon. Dit is sentraal geleë in die middel van die Willamettevallei. Die Willametterivier vloei deur Salem na die Columbiarivier. Salem het 'n bevolking van sowat 152 290 (grootstadsgebied: 378 570).

Die naam Salem kom van die Semitiese woorde (Arabies: *salam* en Hebreeus: *shalom*), wat *vrede* beteken.
Departement van Finansies

Die **Departement van Finansies** is die staatsdepartement wat verantwoordelik is vir die opstel van 'n land se begroting en die invordering van belasting.  Die minister van finansies werk nou saam met ander kabinetslede om te bepaal wat die prioriteite van die regering is, en dus hoeveel geld elke departement en elke projek moet kry om te bestee.

Die department se taak is ook om die ekonomiese groei van die land in ag te neem. Wanneer 'n land se ekonomie stadig groei, of in resessie is, kan die minister, in oorleg met die res van die kabinet, besluit om staatsbesteding te verhoog. Hierdie soort besluit (wat die invloed van staatsbesteding op die ekonomie in ag neem), word fiskale beleid genoem.
Serowe

**Serowe** is een van die grootste dorpe in Botswana. Dis die hoofstad van die Sentraaldistrik en was ook voorheen die grootste nedersetting in die sentraaldistrik, maar Palapye is nou groter.

[duimnael|senter|400px|Uitsig vanaf Swanengkoppie oor die [Kalahari.]]

## Eksterne skakels
Finansies

duimnael
**Finansies** is 'n term vir sake rakende die bestuur, skepping en studie van geld en beleggings. Dit handel spesifiek oor die vrae oor hoe en waarom 'n individu, 'n maatskappy of 'n regering die geld benodig vir hierdie doel – wat 'kapitaal' genoem word in die konteks van 'n maatskappy – en hoe hulle die geld bestee of belê. Finansies word dan dikwels in die volgende hoofkategorieë verdeel: ondernemingsfinansiering, persoonlike finansies en openbare finansies.    

Terselfdertyd, en dienooreenkomstig, gaan finansiering oor die algehele "stelsel" – dit wil sê die finansiële markte wat die vloei van geld, via beleggings en ander finansiële instrumente, tussen en binne hierdie gebiede moontlik maak; hierdie "stroom" word deur die finansiële dienstesektor vergemaklik. 'n Groot fokus in finansies is dus beleggingsbestuur – wat geldbestuur vir individue genoem word, en batebestuur vir instellings – en finansiering bevat dan die gepaardgaande aktiwiteite van effektehandel en aandeel-makelaars, beleggingsbankdienste, finansiële ingenieurswese en risikobestuur.

Gegewe die wye omvang daarvan, word finansies in verskillende akademiese dissiplines bestudeer, en daarmee saam is daar verskeie verwante professionele kwalifikasies wat tot die veld kan lei.

## Verwysings 
## Eksterne skakels 
* https://knowledge.wharton.upenn.edu/topic/finance/
KISS

**KISS** kan na die volgende verwys:

* Keep it Straight and Simple Party, 'n politieke party.
* KISS, 'n musiekgroep.
30 Seconds to Mars

**30 Seconds to Mars** is 'n suksesvolle Amerikaanse rockmusiekgroep.

## Groepslede 
* Jared Leto
* Shannon Leto

### Gewese lede 
* Solon Bixler
* Matt Wachter
* Tomo Miličević

## Ateljee-albums 
* 2002 - *30 Seconds to Mars*
* 2005 - *A Beautiful Lie*
* 2009 - *This Is War*
* 2013 - *Love, Lust, Faith and Dreams*
* 2018 - *America*
* 2023 - ''It's the End of the World but It's a Beautiful Day*

## Enkelsnitte 
* 2002 - *Capricorn (A Brand New Name)*
* 2003 - *Edge of the Earth*
* 2005 - *Attack*
* 2006 - *The Kill*  
* 2006 - *From Yesterday*
* 2007 - *A Beautiful Lie*
* 2009 - *Kings and Queens*
* 2010 - *Closer to the Edge*
* 2010 - *Hurricane*
* 2011 - *This Is War*
* 2013 - *Up in the Air*
* 2013 - *Do or Die*
* 2013 - *City of Angels*
* 2017 - *Walk on Water*
* 2018 - *Rescue Me''

## Eksterne skakels 
* Amptelike webtuiste
Molepolole

**Molepolole** is 'n stad in Botswana. Die stad is ook die hoofstad en grootste stad van die Kweneng distrik. Die dorp is 50&nbsp;km van Gaborone.

MolepololeMall.jpg|Winkelsentrum in Molepolole.
MolepololeChurch.jpg|'n Kerk in Molepolole.
Scottish Livingstone Hospital 228.jpg|Die nuwe Skotse Livingstone-hospitaal in Molepolole.
New Molepolole Shopping Mall.jpg|Die nuwe Mafenyatlala-winkelsentrum.

## Eksterne skakels
Tshabong

**Tshabong** is 'n dorpie in die suid-wes van Botswana. Die dorp is ook die hoofstad en grootste stad van die Kgalagadi distrik.

duimnael|center|400px|Die Polisie gebruik kamele om die gebied te patrolleer.
Ramotswa

**Ramotswa** is 'n dorpie in die Suidoosdistrik van Botswana, suidwes van die hoofstad Gaborone. Dit beskik ook oor 'n grenspos met Suid-Afrika, bekend as Swartkopfontein aan die Suid-Afrikaanse kant.

Die bevolking tel 27&nbsp;760 tydens die 2011-sensus. Dit is die hoofsetel van die BaLete stam, 'n etniese minderheid wat uit die Nguni-stam onstaan het.

Die belangrikste nywerheid in Ramotswa is 'n koringmeule. Die dorp se inwoners vervaardig ook metaalprodukte.

duimnael|links|400px|'n Satellietfoto van Ramotswa en omgewing.
duimnael|Die grondpaaie naby Ramotswa

## Verwysings
Heider SV

[duimnael|Hoofpawiljoen, *Stadion an der Meldorfer Straße*, [Heide]]

**Heider SV** is 'n sokkerklub uit Heide in die deelstaat Sleeswyk-Holstein in Duitsland.

Die klub is op 14 Oktober 1925 gestig deur ontevrede spelers van die reserwespan van *VfL 05 Heide* (vandag *Heider FC*). Die reserwes het geglo dat hulle die beter span was en die eerstespan uitgedaag vir 'n wedstryd. Ondanks die feit dat hulle toe gewen het, is geen veranderinge aan die span gemaak nie en die ontevredenes het hierna hulle eie klub gestig.

Die span staan bekend as *Kleinen HSV* (klein Hamburger SV). Die bynaam is verwerf toe die klub (komende van 'n klein dorpie) op die hoogste vlak meegeding het in die Oberliga Noord in die 1956/57- en 1960/61-seisoene teen groot spanne soos Hamburger SV, Hannover 96, SV Werder Bremen en FC St. Pauli. Die hoogtepunt van die 1956/57-seisoen was 'n oorwinning van 2-0 oor Hamburger SV voor 'n skare van 12 000, vandag steeds die grootste tuisskare wat die klub nog ooit getrek het.

Na die stigting van die Bundesliga in 1963 kon die span daarin slaag om vir 5 seisoene op die tweede vlak in die Regionalliga mee te ding, maar sedert 1974 kon die klub nog nooit weer hierdie hoogtes bereik nie.

Een van die span se grootste prestasies was om 'n speler vir die nasionale span te kon lewer (*Willi Gerdau*, wat in een wedstryd in 1957 vir die Duitse Bondsrepubliek sy verskyning gemaak het). Hy is tot vandag die enigste speler sedert 1931 uit Sleeswyk-Holstein wat nasionale kleure kon verwerf.

## Onlangse ligaposisionering 
## Verwysings 
* Grüne, Hardy (2001). *Vereinslexikon*. Kassel: AGON Sportverlag 

## Eksterne skakels 
* The Abseits Guide to German Soccer
* Amptelike klubwerf
1 v.C.

Die **jaar 1 voor Christus** (1 v.C.) was 'n skrikkeljaar volgens die Juliaanse kalender wat op 'n Donderdag begin het.

## Gebeure 
* Augustus stuur sy aangenome seun, Gaius, na die ooste om orde in sake te herstel.

## Geboortes 
* Sekere akademici glo dat Jesus van Nasaret dié jaar gebore is.
* Simon Petrus, ook genoem Petrus of Sefas, een van die twaalf apostels van Jesus Christus en eerste pous volgens die Rooms-Katolieke Kerk († 64).

## Sterftes 
* Keiser Ai van Han
* Keiserin Fu
* Keiser Zhao Feiyan
2 v.C.

Die **jaar 2 voor Christus** (2 v.C.) was 'n gewone jaar volgens die Juliaanse kalender wat op 'n Woensdag begin het.

## Gebeure 
* Die Senaat word in Rome meegedeel dat keiser Augustus sy dogter Julia vir onbehoorlike gedrag na die eiland Pandateria verban het.
* Phraataces volg sy vader Phraates IV in die Partiese Ryk op.
* Die tempel van Mars Ultor in Rome word voltooi.
* Keiser Aidi van China voer die hervormings van Chengdi wat hy ongedaan gemaak het, opnuut in.

## Geboortes 
*

## Sterftes 
* Phraates IV, koning van die Partiese Ryk

## Verwysings
3 v.C.

Die jaar **3 voor Christus** (3 v.C.) was 'n gewone jaar volgens die Juliaanse kalender wat op 'n Dinsdag begin het.

## Gebeure 
* Die Markomannse koning Marbod smee 'n magtige Germaanse stammebond in die gebied van die huidige Boheme, waartoe onder ander die Hermunduren, Lombarde, Semnonen en Vandale behoort het.
* Phraates V word koning van die Partiërs.

## Geboortes 
* 24 Desember – Servius Sulpicus Galba, Keiser van Rome (68 – 69).

## Sterftes 
* Gesellin Fu, gesellin van keiser Han Yuandi (Yuan van die Han).
* He Wu – keiser Chengdi se raadgewer en outeur van die hervormings van 8 v.C. 

## Verwysings
4 v.C.

Die **jaar 4 voor Christus** (4 v.C.) was 'n gewone jaar volgens die Juliaanse kalender wat op 'n Maandag begin het.

## Gebeure 
### Palestina 
* Keiser Augustus verdeel Palestina onder die seuns van Herodes die Grote: Herodes Antipas (tot 38 of 39 n.C.), Philippus (tot 34) en Herodes Archelaüs (tot 6).

### Sjina 
*Die verering van Hemel en Aarde word opnuut vervang deur die verering van die Vyf Magte.

## Geboortes 
* Petrus, volgeling van Jesus, later apostel en volgens die katolieke tradisie die eerste Pous
* Seneca (sy geboortejaar lê tussen 5 v.C. en 1 v.C.) – Romeinse filosoof, digter en politikus.

## Sterftes 
* Herodes die Grote (69), koning van Judea.

## Verwysings
5 v.C.

Die **jaar 5 voor Christus** (5 v.C.) was 'n skrikkeljaar volgens die Juliaanse kalender wat op 'n Saterdag begin het.

## Gebeure 
* Quintus Haterius is *konsul suffectus*.

## Geboortes 
*

## Sterftes 
* Pheroras, broer van Herodes die Grote en tetrarg oor Perea.
*Zhang Yu (张玙)– Keiser Chengdi se leraar.

## Verwysings
Secret Samadhi

**Secret Samadhi** is 'n album van die Amerikaanse rockgroep Live. Die album is op 18 Februarie 1997 vrygestel en het die treffers "Lakini's Juice", "Freaks", "Turn My Head" en "Rattlesnake" ingesluit. 

Die album is deur Jay Healy en Live vervaardig en is opgeneem in die “The Hit Factory NYC” ateljee, New York.

## Snitlys
Finding Beauty in Negative Spaces

***Finding Beauty in Negative Spaces*** is die derde ateljeealbum van die Suid-Afrikaanse alternatiewe rockgroep Seether. Die album is vrygestel op 19 Oktober 2007 in Suid-Afrika en Switserland, terwyl dit wêreldwyd vrygestel is op 23 Oktober 2007. Die album is verwerk deur Howard Benson.

Drie enkelsnitte, "Fake It", "Rise Above This", en "Breakdown" is tot dusver vrygestel vanaf die album.

## Snitlys
Karma and Effect

***Karma and Effect*** is die tweede ateljeealbum deur die Suid-Afrikaanse alternatiewe rockgroep Seether. Die album is vrygestel op 24 Mei 2005 deur Wind-Up Records en is verwerk deur Bob Marlette. Die album het platinumstatus wêreldwyd bereik, terwyl dit goudstatus in Amerika en Kanada bereik het.

## Lys en lengte van snitte 
# "Because of Me" – 3:38
# "Remedy" – 3:29
# "Truth" – 3:52
# "The Gift"  – 5:36
# "Burrito" – 3:53
# "Given" – 3:48
# "Never Leave" – 5:01
# "World Falls Away" – 4:42
# "Tongue" – 4:07
# "I'm the One" – 2:51
# "Simplest Mistake" – 5:30
# "Diseased" – 3:42
# "Plastic Man" – 3:55
# "Kom Saam Met My" - 2:16 (Geheime snit)''

## Album musikante 
* Shaun Morgan - Kitaar, stem
* Dale Stewart - Bas kitaar, agtergrond stem
* John Humphrey - Tromme
* Pat Callahan - Kitaar
One Cold Night

***One Cold Night*** is 'n akoestiese album deur die Suid-Afrikaanse rockgroep Seether. Die album is op 11 Julie 2006 deur Wind-Up Records vrygestel en is deur Shaun Morgan vervaardig.

Die album is 'n lewendige opname van Seether se 22 Februarie 2006 -konsert gehou in die Grape Street Club, Philadelphia, Pennsilvanië. Die album bestaan uit 12 akoestiese snitte en sluit 'n DVD van die konsert en ander bonusmateriaal in.

## Lys en lengte van snitte 
duimnael|links|Die album se voorblad.
# "Gasoline" - 2:57
# "Driven Under" - 4:58
# "Diseased" - 3:46
# "Truth" - 5:15
# "Immortality" - 5:02
# "Tied My Hands" - 5:16
# "Sympathetic" - 4:12
# "Fine Again" - 5:05
# "Broken" - 4:17
# "The Gift" - 5:36
# "Remedy" - 3:41
# "Plastic Man" - 3:34
# "The Gift" [Alternatiewe ateljee weergawe] - 4:24

## Album musikante 
* Shaun Morgan - Kitaar, stem
* Dale Stewart - Baskitaar, agtergrond stem
* John Humphrey - Tromme
* Pat Callahan - Kitaar
Kalkfontein

:*Die artikel handel oor die dorp in Botswana, vir die dorp in die Vrystaat, sien Kalkfonteindam.*

duimnael|links|100px|Ligging van Kalkfontein.

**Kalkfontein** is 'n dorp in die weste van Botswana in die Ghanzi-distrik. Die dorp is nou hernoem na **Tshootsha**, maar Kalkfontein word nog baie gebruik deur Suid-Afrikaners en die meeste mense. Dit is naby die grens met Namibië geleë. Volgens die 2001-sensus woon daar ongeveer 1&nbsp;397 mense.

## Verwysings
Verenigde Nasies Konferensie vir die Standardisering van Geografiese Name

Die **Verenigde Nasies se Konferensie vir die Standardisering van Geografiese Name** is 'n internasionale konferensie wat deur die Verenigde Nasies se *Statistiese Kommissie* georganiseer word. Die doel van die konferensie is om die standardisering van nasionale geografiese name te fasiliteer. Die konferensie het nie ten doel om politieke geskille tussen state oor die gebruik (al dan nie) van spesifieke name by te lê nie.

Die konferensie vind elke vyf jare plaas by die Verenigde Nasies se hoofkantoor in New York Stad. Indien 'n land die konferensie wil aanbied, en bereid is om die ekstra kostes te dra, kan die konferensie ook elders gehou word. Elke land mag 'n afvaardiging stuur. Lede van hierdie afvaardigings is hoofsaaklik kenners op geografiese name in hul onderskeie lande.

Die mees onlangse konferensie (die negende) was in Augustus 2007 in New York gehou.

## Eksterne skakels 
* Verslae van die Verenigde Nasies se Konferensies vir die Standardisering van Geografiese Name.
2061

Die **jaar 2061** sal 'n gewone jaar wees wat volgens die Gregoriaanse kalender op 'n Saterdag sal begin. Dis sal die 61ste jaar van die 21ste eeu n.C. wees. Soos ander gewone jare sal die jaar 12 maande, 52 weke en 365 dae hê.

## Gebeure 
* 28 Julie - Verbyvlug van Halley se Komeet.
2048

Die **jaar 2048** sal 'n skrikkeljaar wees wat volgens die Gregoriaanse kalender op 'n Woensdag sal begin. Dis sal die 48ste jaar van die 21ste eeu n.C. wees. In teenstelling met gewone jare sal die jaar 366 dae en 'n 29 Februarie hê.

## Gebeure 
* 14 Januarie - Einde van die Antarktiese Verdrag, 'n internasionale ooreenkoms wat op 14 Januarie 1998 gesluit is, waarin onder meer 'n verbod op die eksploitasie van Antarktika se minerale rykdom geplaas word. 
* 5 April - Paasfees.
2040

Die **jaar 2040** sal 'n skrikkeljaar wees wat volgens die Gregoriaanse kalender op 'n Sondag sal begin. Dis sal die 40ste jaar van die 21ste eeu n.C. wees. In teenstelling met gewone jare sal die jaar 366 dae en 'n 29 Februarie hê

## Gebeure 
* 6 November — 64ste presidentsverkiesing in die Verenigde State van Amerika.
* 2040 Olimpiese Somerspele.
* Geleerdes verwag dat Antarktika se yskors heeltemal gesmelt sal wees teen 2040.
* Geleerdes verwag dat die ysbeer teen 2040 uitgesterf sal wees.
Gumare

**Gumare** of **Gomare** is 'n dorp in Botswana se Noord-Westelike provinsie naby die Okavango Delta. Volgens die 2001-sensus woon daar ongeveer 6&nbsp;067 mense.

## Verwysings
Masunga

**Masunga** is 'n dorp in Botswana. Die dorp is ook die hoofstad van die Noord-Oos distrik.

## Eksterne skakels
Kanadese federale verkiesing van 2008

[duimnael|regs|200px|Die opposisieleier [Stéphane Dion]]

Die **40ste Kanadese federale verkiesing** (Engels: *40th Canadian General Election*, Frans: *40e élection fédérale canadienne*) is op 14 Oktober 2008 gehou. Altesaam 308 afgevaardigdes is tot die laerhuis van die Kanadese parlement (Engels: *House of Commons*, Frans: *Chambre des Communes*) verkies.

## Agtergrond 
By die federale verkiesing van 2006 het die Konserwatiewe Party van Kanada met 36,27 persent van die uitgebragte stemme die grootste party in die laerhuis geword sodat sy voorsitter Stephen Harper 'n minderheidsregering kon vorm. Sedertdien het sewe parlementslede na ander party oorgeloop: Drie afgevaardigdes van die Liberale Party het by die Konserwatiewes aangesluit, een Konserwatiewe parlementslid het na die Liberale Party oorgeloop, een afgevaardigde elk van die Bloc Québécois en die Konserwatiewe Party het hulself tot onafhanklikes verklaar, terwyl die Groen Party van Kanada sy eerste setel in die federale parlement verkry het nadat 'n Liberale parlementslid by hierdie party aangesluit het.

In Augustus 2008 het die opposisiepartye gedreig om 'n mosie van vertroue by die parlement in te dien en steeds geweier om hul steun aan wetsontwerpe van die Konserwatiewe Party te verleen. Die eerste minister Stephen Harper het op 7 September 'n vroeë verkiesing afgekondig en die goewerneur-generaal van Kanada, mev. Michaëlle Jean, gevra om die parlement te ontbind..

Toe die laerhuis ontbind is, was vier setels vakant. Die byverkiesings, wat in September 2008 uitgeskryf sou word, is gekanselleer. Sonder die vroeë ontbinding van die parlement sou die byverkiesings tot 19 Oktober 2009 gehou moes word.

## Verkiesingsuitslae 
### Voorlopige finale verkiesingsuitslae 
### Verkiesingsuitslae volgens provinsies en administratiewe gebiede 
## Verwysings 
## Eksterne skakels 
* *Elections Canada*
* *Webwerf van die Eerste Minister*
* *Kanadese Parlement*
* *Meningspeilings* op die Engelse Wikipedia
Opstand

duimnael|Franse polisie tydens 'n opstand in Parys op 6 Mei 2007.

'n **Opstand** of **rebellie** vind plaas wanneer 'n individu of groep mense in verset kom teen gesag. 'n Opstand wissel van burgerlike ongehoorsaamheid tot gewapende verset. Suksesvolle opstandings kan lei tot 'n revolusie of 'n bevryding. Iemand wat in opstand kom heet 'n **rebel** of **opstandeling**.

## Vorms van opstand 
Die intensiteit van 'n opstand verskil dikwels en kan strek van 'n plaaslike oproer tot 'n burgeroorlog:
* Burgerlike ongehoorsaamheid, geweldlose verset, soos in Brits-Indië, deur Mahatma Gandhi.
* 'n Muitery van ondergeskikte militariste teen hulle meerderes.
* 'n Versetbeweging teen buitelandse oorheersers, soos deur die Fretilin in Oos-Timor.
* 'n Revolusie of snelle omverwerping van gesag, soos die Oktoberrevolusie in Rusland.
* 'n Guerrilla-oorlog teen die maghebbers, soos in Kuba deur Fidel Castro en Che Guevara.
* Volslae oorlog, soos die Warskou-opstand.

## Sien ook 
* Maritz-rebellie, die rebellie van 1914 in Suid-Afrika
Pleknaamsveranderinge in Mali

duimnael|regs|260px|Ligging van Mali in Afrika.

Hier volg 'n lys van plekke in Mali waarvan die name verander is:

## Land 
*Franse Soedan → Mali (1960)

## Stede 
*Kawkaw → Gao
*Tadmakka → Essouk
Miranda de Ebro

**Miranda de Ebro** is 'n Spaanse stad en munisipaliteit in die provinsie Burgos, wat deel uitmaak van die outonome gewes Kastilië en León. Die stad is aan die Ebro geleë en na dié rivier genoem.

## Eksterne skakels 
* Amptelike webwerf
Onderdaan

'n **Onderdaan** is 'n persoon wat die heerskappy van 'n koning of koningin aanvaar. Heelwat inwoners van Brittanje, Nederland en eSwatini asook die Statebond is onderdane.

In Nederland is tans elke burger ook onderdaan en elke onderdaan ook burger, maar in die verlede was dit nie de geval nie. Mense in Nederlands-Indië was onderdane, maar nie burgers nie. Met die einde van die koloniale tydperk het hierdie verskil verdwyn.

## Sien ook 
* Monargie
* Republikein
Rugsteun

duimnael|300px|'n Super DLT I-kasset

'n **Rugsteun** is 'n kopie van oorspronklike data wat gebruik kan word indien die oorspronklike data verlore gaan, of wat gebruik kan word om 'n vorige weergawe van die data terug te kry.

Rugsteun programme sluit in:
* tar
* AMANDA
* ARCserve
* Backup Exec
* CommVault

Verskeie tipes rugsteun media kan gebruik word, insluitende hardeskyf (verkieslik 'n ander hardeskyf as waar die oorspronklike data is), DVD of selfs papier.

In rekenaarstelsels word dit dikwels op magnetiese kasset gedoen.  Kassettipes sluit in:
* QIC (quarter-inch cartridge) 80 MG tot 2 GG  (verouderd)
* DAT (Digital Audio Tape)     40 GG (verouderd)
* DLT (Digital Linear Tape)    70 GG (word nog wyd gebruik, maar nie vir nuwe installasies nie)
* LTO (Linear Tape-Open)       100 GG of meer

## LTO-weergawes 
LTO-kassettipes:
Swanesang

duimnael|200px|Reinier van Persijn, Singende Swaan, Allegorie

'n **Swanesang** is die laaste werk van 'n musikus of digter. Ook die laaste toespraak van 'n politikus word dikwels as 'n swanesang beskryf. 'n Swanesang kan ook 'n swanelied genoem word (by onder andere Gottfried August Bürger, Clemens Brentano en Hedwig Dohm). Die laaste werksiklus van Heinrich Schütz uit sy sterwensjaar, 1672, heet *Schwanengesang* (*Swanesang*, SWV 482-494). Franz Schubert se laaste liederesiklus is ná sy dood onder die titel Schwanengesang saamgestel.

Die uitdrukking stam van 'n ou Griekse mite af wat aan Apollo gewy is en lui dat swane voor hul dood nog een keer met treurige, dog pragtige stemme, 'n laaste lied sing.
Palapye

**Palapye** (klem op tweede lettergreep) is 'n stad (voorheen 'n dorp) in Botswana. Palapye word beskou as die stad in Afrika wat die vinnigste groei.

## Geskiedenis 
Die Bamangwato-volk, onder Kgosi Kgama III, word algemeen beskou as die eerste mense om hulself naby die hedendaagse Palapye te vestig. Hul hoofstad was die nedersetting Phalatswe, ook bekend as Ou Palapye, en was geleë aan die westelike punt van die Tswapong heuwels. Dit het tot 1902 bestaan, toe dit ontruim is, en die bouvalle daarvan is steeds sigbaar 'n paar kilometer buite Palapye se dorpskern. Die naam Palapye, voorheen ook Palachwe of Palapwe gespel, verwys na die rooibok.

## Verwysing
KSV Vatan Spor Bremen

** KSV Vatan Spor Bremen ** is 'n sportklub uit Bremen in die deelstaat Vrye Hansestad Bremen in Duitsland, veral bekend vir sy sokkerafdeling. Die klub bied ook kulturele aktiwiteite aan immigrante uit veral Turkye.

Die klub is op 20 Mei 1978 deur Turkse immigrante as 'n sokkerklub gestig en moes heel onder aan die voet van die Duitse sokkerstruktuur begin in die *Kreisliga C*. Die klub het homself mettertyd gevestig as 'n krag in die plaaslike ligas en het sy hoogtepunt bereik toe hy in 1995 vir 'n seisoen in die Oberliga meegeding het op die vierde vlak.

In 1979 het die klub ook 'n stoei-afdeling op die been gebring, wat in 1980 vir die klub se grootste prestasie gesorg het deur die Duitse kampioenskap te wen. Die stoei-afdeling het egter weer in 1981 ontbind.

## Onlangse ligaposisionering 
## Eksterne skakels 
*The Abseits Guide to German Soccer
*Amptelike klubwerf
Quito

duimnael|links|San Francisco-plein, afgeneem vanaf die Palacio Gangotena se dak
**Quito** (Spaans: *San Francisco de Quito*) is die hoofstad en tweede grootste stad van Ecuador naas Guayaquil. Die stad het 'n bevolking van 1&nbsp;619&nbsp;791 in 2010 gehad en beslaan 'n oppervlakte 352&nbsp;km². Die stad is op 6 Desember 1534 deur Spanjaarde onder Sebastián de Belalcázar gestig. Die historiese middestad van Quito is in 1978 deur Unesco as 'n wêrelderfenisgebied gelys.

duimnael|senter|600px|San Francisco-plein in Quito se historiese sentrum
duimnael|senter|600px|TelefériQo

## Guápulo de Quito 

Lêer:(Guápulo) Buena Vista black and white.JPG
Lêer:(Guápulo) Calle pic. z.JPG
Lêer:(Guápulo) Calle pic. e.JPG
Lêer:(Iglesia de Guápulo) vista to gonzalez suarez quito.JPG
Lêer:(Iglesia de Guápulo) pic. b.JPG
Lêer:(Guápulo) Calle pic. b.JPG
Lêer:(Guápulo) Calle pic. a.JPG

## Sien ook 
* Lys van Wêrelderfenisgebiede

## Eksterne skakels 
*  
*  Amptelike webwerf
*   Amptelike Unesco-bladsy
*
Lys van stede en dorpe in Botswana

duimnael|Kaart van Botswana

Hier volg 'n lys van dorpe en stede in Botswana (volgens distrikte):

## Sleutel 
* **Kanye** = die hoofstad van die distrik.
* Jwaneng = 'n dorp of stad in die distrik

## Suid 
* **Kanye**
* Jwaneng
* Moshupa

## Suidoos 
* **Ramotswa**
* Lobatse
* Gaborone (die hoofstad van Botswana)
* Tlokweng

## Noordoos 
* **Masunga**
* Francistown
* Ramokgwebana

## Kgatleng 
* **Mochudi**
* Mosomane

## Sentraal 
* **Serowe**
* Selebi-Phikwe
* Palapye
* Mahalapye
* Bobonong
* Orapa
* Nata
* Sherwood ranch
* Martin's drift
* Makwate
* Paje
* Gweta
* Zogora
* Foley
* Baines drift
* Tonota
* Sowa
* Tutume

## Ghanzi 
* **Ghanzi**
* Kalkfontein (*Tshootsha*)
* Karakubis
* Eesterus
* Mamuno
* Tshwane

## Kgalagadi 
* **Tshabong**
* Kang
* Werda
* Makopong

## Noordwes 
* **Maun**
* Gumare
* Kasane
* Shakawe
* Sepupu
* Toteng
* Savute
* Kanyu
* Matima

## Kweneng 
* **Molepolole**
* Thamaga
* Kopong
* Mogoditshane

## Chobe 
* **Kasane**
* Kazungula
FSV Erlangen-Bruck

**FSV Erlangen-Bruck** is 'n sportklub uit Erlangen in die deelstaat Beiere in Duitsland, veral bekend vir sy sokkerafdeling. Benewens sokker het die klub ook onder meer afdelings vir pluimbal, kegelbal, tennis, tafeltennis, gimnastiek en vlugbal. *Bruck* is 'n stadswyk van Erlangen wat tot in 1924 'n onafhanklike dorp was.

Die klub is op 15 Mei 1916 (tydens die Eerste Wêreldoorlog) gestig as *1. FC Markt Bruck*. Die klub is na die samesmelting van Bruck en Erlangen herdoop na *1. FC Markt Erlangen-Bruck*.

Na die Tweede Wêreldoorlog is die klub deur die Geallieerdes ontbind, maar dis in 1946 herstig as 'n samesmelting met *TV 1861 Erlangen-Bruck* en *Freie Arbeiterturnerschaft Erlangen-Bruck* onder die huidige naam. In 1949 het die ander twee klubs weer die fusie verlaat, maar die klub het sy naam behou.

Die klub het sy grootste prestasie in 2008 behaal deur promosie na die Oberliga Beiere te verkry, die eerste klub uit Erlangen om op hierdie vlak te speel sedert *BSC Erlangen* in 1979.

## Onlangse ligaposisionering 
## Verwysings 
* Jutta Beyer: *Fußball- und Sportverein Erlangen-Bruck*, in: Christoph Friederich, Bertold Frhr. von Haller, (2002): *Erlanger Stadtlexikon*, Neurenberg: Verlag W. Tümmels, 

## Eksterne skakels 
* Amptelike klubwerf
Brandenburger SC Suid 05

** Brandenburger SC Suid 05** is 'n sportklub uit Brandenburg an der Havel in die deelstaat Brandenburg in Duitsland, veral bekend vir sy sokkerafdeling. Benewens sokker het die klub ook onder meer afdelings vir kegelbal, kanovaart, fietsry, swem en vlugbal.

Die klub het op 13 Oktober 1905 ontstaan as *Brandenburger BC 05* uit die samesmelting van twee ouer klubs genaamd *Tasmania* en *Fußballclub Germania*. *Fußballclub Germania* is in 1902 gestig en *Tasmania* het ontstaan toe 'n groep sokkerspelers van *Fußballclub Germania* weggebreek het.

In Oktober 1933 is Duitse sport deur die Nazi’s geherstruktureer en verskeie sportklubs in Brandenburg is gedwing om met die klub saam te smelt onder die benaming *Brandenburger SC 05*. Dié besluit het die klub aansienlik versterk en in 1937 het die klub gepromoveer na die Gauliga Berlyn-Brandenburg op die hoogste vlak van die destydse Duitse sokkerstruktuur. Na die Tweede Wêreldoorlog is die klub deur die Geallieerdes ontbind. Die klub is in 1945 heropgerig as *Sportgemeinde Brandenburg-West*. In 1948 is die naam verander na *BSG Traktorwerke Brandenburg*. Die volgende jaar het die klub met *BSG Ernst Thälmann Brandenburg* en *BSG Konsum Brandenburg* (vroeër *SG Brandenburg-Nord*) saamgesmelt om *ZSG Werner Seelenbinder Brandenburg* te vorm. In 1951 is *ZSG* herdoop na *BSG Motor Süd Brandenburg*.

Die klub se beste prestasie voor die hereniging van Duitsland was om die kwarteindrondte van die FDGB Pokal (Oos-Duitse uitklopbeker) in 1959 te haal. Na die Duitse hereniging in 1990 het die klub die naam *Branderburger SC Süd 05* aangeneem en in 1991 het *Chemie Premnitz* by die klub aangesluit.

## Onlangse ligaposisionering 
## Verwysings 
* Grüne, Hardy (2001). *Vereinslexikon*. Kassel: AGON Sportverlag 

## Eksterne skakels 
* Abseits Guide to German Soccer
* Amptelike klubwerf
Aleksander Oeljanof

duimnael|Aleksander Oeljanof

**Aleksander Iljitsj Oeljanof** (Russies: Александр Ильич Ульянов) (12 April 1866 – 20 Mei 1887) was ’n Russiese rewolusionêr en die ouer broer van Wladimir Iljitsj Oeljanof (Lenin).

Hy is gearresteer toe hy en sy kamerade ’n sluipmoord op keiser Aleksander III wou uitvoer. Ná hul skuldigbevinding is hulle tereggestel. Die dood van sy broer het ’n groot invloed op Lenin se politieke oortuigings gehad.

## Biografie 
Sy pa was Ilja Nikolajewitsj Oeljanof, ’n bekende skoolinspekteur in Nizjni Nowgorod wat ’n oorerflike adellike titel gekry het vir sy werk in die opvoedkunde. Aleksander het in 1983 sy skoolloopbaan met ’n goue medalje aan die Simbirsk-gimnasium voltooi en daarna ingeskryf by die Fakulteit van Natuurwetenskappe aan die Universiteit van Sint Petersburg, waar hy weer eens uitgeblink het.

## Rewolusionêre bedrywighede 
Hy het deelgeneem aan onwettige byeenkomste, demonstrasies en propagandistiese bedrywighede van die studente en werkers. In Desember 1886 het hy lid geword van die "terroriste-faksie" van die party *Narodnaja Wolja* (Die Wil van die Volk). Die meeste lede van die faksie was studente aan die Universiteit van Sint Petersburg en is sterk deur Marxisme beïnvloed.

Die faksie het beplan om op 1 Maart 1887 ’n sluipmoord op keiser Aleksander III uit te voer. Die aanval is afgeweer en vyftien mense is gearresteer. Ná ’n hofsaak in April van dieselfde jaar is Aleksander en vier ander lede van die faksie ter dood veroordeel.

Aleksander se moeder, Maria Aleksandrowna Oeljanowa, het tsaar Aleksander in ’n brief gesmeek om haar seun te begenadig en is toegelaat om hom te besoek. Aleksander self is toegelaat om die keiser om begenadiging te vra, maar hy het geweier. Hy het gesê dis so goed jy neem aan ’n tweegeveg deel en nadat jy op jou teenstander gevuur het, vra jy hom om nie terug te vuur nie.

Hy en sy kamerade is op 8 Mei (Nuwe Styl: 20 Mei) 1887 gehang.

## Verwysings 
: *Hierdie artikel is merendeels vertaal vanaf die Russiese Wikipedia-artikel :ru:Ульянов, Александр Ильич*
FC Viktoria 09 Urberach

** FC Viktoria 09 Urberach ** is 'n sportklub in Rödermark in die deelstaat Hesse in Duitsland, veral bekend vir sy sokkerafdeling. *Urberach* is 'n stadswyk van Rödermark wat tot in 1977 'n onafhanklike dorp was. Naas sokker het die klub ook afdelings vir tennis en dames-gimnastiek.

Die klub is op 24 Desember 1909 gestig, maar het eers in 1914 aan amptelike kompetisies begin deelneem. In 1930 het die klub sy hoogtepunt bereik toe hulle na die *Bezirksliga Main-Hessen* gepromoveer is, die hoogste vlak van die destydse Duitse sokkerstruktuur, waar daar met klubs soos FSV Mainz 05 en Wormatia Worms meegeding is. *Viktoria* het op die hoogste vlak bly meeding tot in 1933, maar kon nie die nuwe Gauliga Südwest/Mainhessen haal met die instelling daarvan nie.

Die klub het sy grootste prestasie in 1958 behaal toe hulle die *Hessen Pokal* (Hesse-uitklopbeker) ingepalm het.

## Onlangse ligaposisionering 
## Eksterne skakels 
* Amptelike klubwerf
Suidoosdistrik, Botswana

Die **Suidoosdistrik** is die kleinste van die nege distrikte in die Suider-Afrikaanse land Botswana. Die distrik het in 2001 'n bevolking van 276&nbsp;319 gehad en beslaan die gebied rondom die hoofstad Gaborone. Dit grens aan die Suid-Afrikaanse Noordwesprovinsie.
Jwaneng

**Jwaneng** is 'n dorpie in Botswana se Suidelike distrik, maar is nie deel van die Suidelike distrik nie, omrede hulle hulle eie dorpsraad het. Die dorpie het ontstaan toe die Jwaneng-diamantmyn begin is.

## Verwysings
David Beckham

**David Robert Joseph Beckham** (gebore op 2 Mei 1975 in Leytonstone, Londen) is 'n voormalige Engelse sokkerspeler. Hy het as middelveldspeler vir Manchester United, Real Madrid en Los Angeles Galaxy uitgedraf. Van 2001 tot 2006 was hy die kaptein van Engeland se nasionale sokkerspan. Hy het sy 100ste wedstryd vir Engeland in Maart 2008 teen Frankryk gespeel. Becks, soos hy ook bekend staan, is een van die rykste en beroemdste sokkerspelers ter wêreld.

## Private lewe 
Beckham trou op 4 Julie 1999 met Victoria Adams ('n sangeres wat 'n lid van die Britse popgroep Spice Girls was) in *Luttrellstown Castle* naby Dublin in Ierland. David en Victoria het drie seuns en een dogter: Brooklyn (1999 in Londen), Romeo (2002 in Londen), Cruz (2005 in Madrid) en Harper Seven (2011 in Los Angeles. Brooklyn het sy naam gekry omdat die paartjie in New York agtergekom het dat sy swanger was. Brooklyn is later in Kopenhagen gebore.

## Loopbaan 
### Klub 
### Internasionaal
## Verwysings 
## Eksterne skakels 
*  David Beckham se amptelike webwerf
*  Die David Beckham Akademie
Skakel

duimnael|'n Tipiese skakel - gekleurde en onderstreepte teks. Let op hoe die muiswyser verander as dit oor die skakel beweeg.

'n **Skakel** (Engels: **hyperlink**) is 'n HTML-verwysing na 'n ander webblad, dokument, lêer, prent, video of na 'n posisie in 'n dokument.  'n Skakel word in 'n webblaaier anders vertoon as die omliggende teks, byvoorbeeld deurdat dit onderstreep of 'n ander kleur is.

'n Prent kan ook op sigself 'n skakel wees. Webblaaiers dui ook skakels aan deurdat die muis se wyser op die skerm verander van 'n pyltjie na 'n handjie wanneer die gebruiker die wyser bo die skakel hou.

'n Skakel kan gebruik word deur daarop te kliek, en dan laai die gebruiker se webblaaier die skakel deur die URL op te volg.  Die gesofistikeerde wyse waarop 'n URL saamgestel kan word, maak dit moontlik om na enige ander dokument, hetsy op dieselfde of op 'n ander webwerf, te skakel.

## Sien ook 
* URL
* HTML
* Webblaaier
* Webwerf
* Internet
Behoud van energie

Die **behoud van energie beginsel** wat ook bekend staan as die **eerste wet van termodinamika** is een van die onderliggende beginsels in chemiese ingenieurswese.  Die eerste wet van termodinamika lui as volg:

: '''Energie kan nie geskep of vernietig word nie, dit kan slegs van een vorm na 'n ander verander word.'''

Die wet bepaal dat die energie E0 aan die een kant van die skeidingsvlak tussen twee media van verskillende digthede, byvoorbeeld ’n vakuum met ’n digtheid van ρ0, en die energie E1 aan die ander kant van die skeidingsvlak van ’n materiële medium met ’n digtheid ρ1, dieselfde is.

## Voorbeelde 
* 'n Kers wat brand:  As die kers brand word energie vrygestel in die vorm van lig en hitte.  Die energie word nie geskep nie maar is die gestoorde chemiese energie van die was wat omgeskakel word na bogenoemde vorms van energie.  

* 'n Elektriese motor: Die motor skakel elektriese energie om na bewegings of kinetiese energie.

## Bronne 
* Çengel Y.A. en Boles M.A., Thermodynamics, an Engineering Approach, Vyfde Uitgawe in SI Eenhede, 2006, McGraw-Hill

## Kyk ook 
* Behoud van massa
* Tweede wet van termodinamika

## Eksterne skakels 
* McGraw-Hill Engineering Library
Elizabeth May

**Elizabeth May** (gebore 9 Junie 1954 in Hartford, Connecticut (VSA)) is tans die leier van Kanada se Groen Party. Sy is ook 'n omgewingsaktivis, skryfster en prokureur.

In die 2008 Federale Verkiesing verslaan die konserwatiewe minister van verdediging, Peter MacKay, haar deur 46,6% steun op hom te vestig, maar sy palm nogtans 32,2% van die stemme in om die tweede posisie in die Central Nova-distrik te behaal.

## Verwysings
Gryshemde

Die **Gryshemde** was die belangrikste van ’n reeks klein fascistiese of proto-fascistiese groeperings wat in die 1930’s en 1940’s in Suid-Afrika gestig is. Aanvanklik het die naam “Gryshemde” slegs na die burgermag van Louis Weichardt se “Suid-Afrikaanse Nie-Joodse Nasionaal-Sosialistiese Beweging” verwys (wat ook as “Suid-Afrikaanse Christelike Nasionaal-Sosialistiese Beweging” bekend gestaan het), ’n beweging van Nazi-simpatiseerders wat in 1933, een jaar ná die stigting van die Suid-Afrikaanse tak van die Duitse Nazi-party NSDAP se buitelandse afdeling *NSDAP-AO* (*NSDAP-Auslandsorganisation*), in die lewe geroep is. Die naam is dan ook vinnig gebruik om na die beweging self te verwys. 

Weichardt se beweging was net soos sy Duitse voorbeeld besonder anti-Semities, en die Gryshemde is as die Suid-Afrikaanse eweknie van die Duitse *Sturmabteilung (SA)* georganiseer. Dit was opvallend dat die Gryshemde nie ’n suiwer Afrikaner-beweging was nie, maar eerder op altwee blanke taalgroepe gemik was. 

Ondanks sy strewe na eenheid het daar ook in die Gryshemde se geledere verdeeldheid ontstaan sodat ’n aantal kleiner splintergroepe in die lewe geroep is soos Johannes von Moltke se "Suid-Afrikaanse Fasciste". Die meeste van hierdie groepe het onder die leiding van Daniel François Malan saamgesluit tot die "Gesuiwerde" Nasionale Party. Die Gryshemde het geweier om by hierdie beweging aan te sluit en die Suid-Afrikaanse verkiesing in 1938 as ’n selfstandige party met kandidate in drie distrikte aangedurf. Hierdie besluit het uiteindelik geblyk om verkeerd te wees aangesien die Gryshemde hoegenaamd geen impak op die verkiesing gehad het nie.

Die Gryshemde is reeds tevore in Oktober 1934 deur die Nasionale Party in ’n artikel in die Kaapstadse dagblad *Die Burger* aangeval: “Ons dink dat hierdie party, wat algemeen as die Gryshemde bekend staan en onder die dekmantel van ’n anti-Joodse beweging optree, na ’n gevaarlike regeringsvorm in Suid-Afrika strewe. Hulle doelwit is om van Suid-Afrika 'n diktatuur te maak”.

Die Gryshemde het onder meer ’n politieke veldtog teen die immigrasie van Duitse Jode na Suid-Afrika gevoer nadat in die 1930’s steeds meer Jode ’n nuwe heenkome in die land gevind het. Die Britse *Council for German Jewry* het ’n skip gehuur om soveel Duitse Jode moontlik na Kaapstad te bring - ’n besluit wat tot ’n massaprotes-aksie van die Gryshemde gelei het. Die fasciste se opposisie teen Joodse immigrasie was van so ’n omvang dat die skryweres Sarah Millan ’n beroep op die destydse eerste  inister Jan Christiaan Smuts gedoen het om teen die Gryshemde op te tree. Haar aansoek is nogtans geïgnoreer.

Die Gryshemde se aktiwiteite is gedurende die Tweede Wêreldoorlog gemonitor, en die beweging het hul naam in 1949 gewysig tot Blanke Werkersparty. Teen hierdie tydstip het die meeste lede egter al na die Herenigde Nasionale Party oorgeloop.

## Verwysings
Luke Watson

**Luke Asher Watson** (gebore 26 Oktober 1983 in Port Elizabeth) is 'n Suid-Afrikaanse rugbyspeler wat as losvoorspeler speel.

Watson is vantevore op omstrede wyse by die Springbokspan ingesluit. Hy is in 2008 voor 'n tugkomitee gedaag na sy omstrede uitlatings oor die springboktrui.

Hy was voorheen beide die Westelike Provinsie en Stormers se kaptein en gedurende 2013 word hy die Kings se kaptein in superrugby.

## Verwysings 
## Eksterne skakels 
* 
* 
* Watson se profiel op itsrugby.co.uk
* Stormers-profiel
Kings Park-stadion

**Kings Park-stadion**, ook bekend as **Hollywoodbets Kings Park** vir borgskapdoeleindes, is 'n stadion wat in Durban, Suid-Afrika geleë is. Die stadion is oorspronklik in 1891 gebou en is in die middel-1990's opgeknap. Die stadion kan 52&nbsp;000 toeskouers akkomodeer en word gebruik vir beide rugby- en sokkerwedstryde. Die stadion is aangrensend aan die Moses Mabhidastadion, in die Kings Park-sportkompleks, en die Durban-straatbaan wat gebruik was vir die A1 GP Wêreldbeker van motorsport. Dit sluit in 'n aangrensende binnehuisarena, sokkermuseum, sportinstituut en 'n treinstasie.

[duimnael|links|Lugbeeld van die Kings Park-sportkompleks in 2009, links die [Moses Mabhidastadion onder konstruksie en regs die Kings Park-stadion]]
Die stadion word tans deur die volgende spanne gebruik:
* Die Sharks tydens (Verenigde Rugbykampioenskapwedstryde.
* Die Natalse Haaie tydens Curriebekerwedstryde.
* Die Springbokke op 'n roterende basis met ander stede vir internasionale rugbytoetse.
* Golden Arrows in die Premier Sokkerliga.

## Wedstryde 
### Rugbywêreldbeker 1995 
### Afrikanasiesbeker 1996 
## Sien ook 
* Lys van stadions in Suid-Afrika

## Eksterne skakels
Morné Steyn

**Morné Steyn** (gebore in Bellville, 11 Julie 1984) is 'n Springbokrugbyspeler wat vir die Blou Bulle as losskakel (no. 10) gespeel het in die Curriebeker en die  in Superrugby. Hy is in 2008 in die posisie gekies nadat Derick Hougaard besluit het om sy loopbaan in Leicester voort te sit. In 2009 tydens die Britse en Ierse Leeus toer na Suid-Afrika het Morné Steyn die reeks vir Suid-Afrika beklink in die derde toets. In 2021 (12 jaar later) het hy dit weer gedoen toe hy 'n strafskop in die laaste minute van die laaste toets oorgeskop het. Hy is die enigste speler in wêreldrugby wie twee toetsreekse teen die Britse en Ierse Leeus kon wen. Hy was ook deel van Suid-Afrika se span tydens die Rugbywêreldbeker 2015.

Na afloop van die 2013 Superrugbyseisoen is Steyn deur die Franse klub *Stade français Paris* gekontrakteer.

## Rekords 
duimnael|links|Steyn voer 'n doelskop uit.
* Wêreldrekord vir die meeste punte deur 'n speler wat al sy internasionale span se punte in een wedstryd aangeteken het (31).
* Meeste punte teen Nieu-Seeland aangeteken in 'n enkele toets (31).
* Meeste punte in 'n Drienasieswedstryd (31).
* Suid-Afrikaanse rekord vir meeste punte in 'n toets teen die All Blacks (31).
* Suid-Afrikaanse rekord vir meeste strafdoele in 'n toets aangeteken (8) – verbeter die rekord van Percy Montgomery vir 7 strafdoele.
** Al die bogenoemde rekords is behaal met sy 31 punte in die Drienasiestoets teen die All Blacks op 1 Augustus 2009 in Durban 
* Suid-Afrikaanse rekord vir meeste punte in 'n toets teen Australië.
* Vinnigste 100 punte deur enige Springbok (8 toetswedstryde, waarvan 3 as plaasvervanger)
* Vinnigste 200 punte deur enige Springbok (16 toetswedstryde)
* Vinnigste 300 punte deur enige Springbok (24 toetswedstryde)
* Vinnigste 400 punte deur enige Springbok (33 toetswedstryde)
* Vinnigste 500 punte deur enige Springbok (43 toetswedstryde)
* Vinnigste 600 punte deur enige Springbok (50 toetswedstryde)
* Vinnigste 700 punte deur enige Springbok (62 toetswedstryde)
* Meeste skepdoele in een Superrugbywedstryd (4) (tydens die 2009 Super 14-halfeindstryd teen die Crusaders).
* Meeste skepdoele in die Superrugbykompetisie (25)
* Meeste skepdoele in 'n Superrugbyseisoen (11 in 2009)
* Meeste strafdoele in 'n Superrugbyseisoen (51 in 2010)
* Meeste punte in 'n Superrugbyseisoen (263) – oortref Dan Carter se rekord van 221 in 2006 behaal.
* Meeste punte deur 'n Bullsspeler in superrugbygeskiedenis (1&nbsp;467 tot op 27 Julie 2013)
* Meeste punte deur 'n Suid-Afrikaner (1&nbsp;467 tot op 27 Julie 2013) en eerste Suid-Afrikaner wat 1&nbsp;000 punte in Superrugby kon aanteken.
* Steyn hou ook die rekord vir die meeste opeenvolgende suksesvolle stelskoppe in toetsrugby (sedert statistiek hiervoor gehou word in die laat-1980's). Hy het 'n reeks van 41 skoppe oorgesit, wat geëeindig het op 6 November 2010 teen Ierland. Hiermee verbeter hy die vorige rekord van 36 skoppe deur Chris Paterson van Skotland.

## Verwysings 
## Eksterne skakels 
* 
* 
* Morné Steyn se profiel op itsrugby.co.uk
* Morné Steyn op espnscrum.com
Louis Luyt

Dr. **Louis Luyt** (18 Junie 1932 – 1 Februarie 2013) was ’n Suid-Afrikaanse sakeman en voormalige politikus en rugbyadministrateur. Luyt het vir hom naam gemaak as ’n jong rugbyster; hy het daarna die maatskappye *Triomf Kunsmis* en *Luyt Brouerye* gestig; en het beheer oor die Ellispark-stadion in Johannesburg namens die TRVU (Transvaalse Rugby Voetbalunie) oorgeneem in 1984.  Luyt het veral bekendheid verwerf deur sy betrokkenheid by die Inligtingsdebakel van 1978 en sy beweerde finansiering om The Citizen-tabletkoerant namens die regering op die been te bring.

## Biografie 
Oswald Louis Petrus Poleÿ Luyt is op 18 Junie 1932 op Britstown, Noord-Kaap, Suid-Afrika gebore.

## Loopbaan as rugbyadministrateur 
Luyt was president van die Suid-Afrikaanse Rugbyunie toe die Springbokke die Rugby Wêreldbeker 1995 gewen het. Tydens die amptelike funksie wat vir die Springbokke en Nieu-Seeland ná die eindwedstryd gereël was, verklaar hy dat as Suid-Afrika aan die vorige twee Wêreldbekers deelgeneem het, hulle óók sou gewen het – insluitend die 1987-toernooi wat deur die All Blacks gewen is. Die All Blacks het die funksie daarna uit protes verlaat.

Dr. Luyt het die springbok-handelsmerk in 1996 vir S.A. Rugby geregistreer.

## Loopbaan as politikus 
In 1998 bedank Luyt as rugbyunie-president nadat hy van rassisme en finansiële wanbestuur beskuldig is, en stig daarna ’n politieke party.  Hy was vanaf 1999 lid van die Parlement van Suid-Afrika as leier van die Federale Alliansie.  Die party het later met die Vryheidsfront saamgesmelt.

## Bibliografie 
* 

## Verwysings 
## Eksterne skakels 
* Tuisblad van Luyt Lager
Club de Gimnasia y Esgrima La Plata

**Gimnasia y Esgrima La Plata** (voluit:**Club de Gimnasia y Esgrima La Plata**) is 'n sokkerklub wat in die stad La Plata in Argentinië geleë is. Gimnasia is in 1887 gestig. Die klub se byname is *triperos* en *basureros*.

## Eksterne skakels 
*Sitio web oficial del club
*Tabla histórica del club en RSSSF
*Campeones de la Primera División del Fútbol Argentino
*Campeones de la Segunda División del Fútbol Argentino
*Directorio web de Dmoz.org sobre Gimnasia y Esgrima La Plata
Wikitravel

**Wikitravel** is 'n webwerf wat poog om 'n volledige, op-datum, en betroubare reisgids oor alle wêrelddele op die Internet beskikbaar te maak. Die webwerf gebruik die MediaWiki-sagteware wat ook op Wikipedia gebruik word. Wikitravel is nou in 19 tale beskikbaar, onder ander in Nederlands, Engels, Duits, Frans, Japannees, Roemeens en Sweeds. Ongelukkig is dit nog nie in Afrikaans beskikbaar nie.

Wikitravel is nie 'n sustersprojek van die Wikimedia Stigting nie, maar is wel afgelei van Wikimedia. Teks op Wikipedia word onder die GNU-lisensie vir vrye dokumentasie geplaas, terwyl Wikitravel die "Creative Commons Attribution ShareAlike" (CC-BY-SA) lisensie gebruik. Die nadeel hiervan is dat teks nie met Wikimedia projekte gedeel of uitgeruil mag word nie.

## Sien ook 
* Wikivoyage

## Eksterne skakels 
* Wikitravel se tuisblad
Tunis

**Tunis** (Arabies: تونس *Tūnis* ) is die hoofstad en grootste stad van Tunisië. Die stad het 'n bevolking van 1&nbsp;958&nbsp;782 in 2011 gehad en het 'n oppervlakte van 212,63&nbsp;km². Dit is in die noordooste van Tunisië aan die kus van die Middellandse See geleë. Die Medina van Tunis en die argeologiese terrein van Kartago is in 1979 deur Unesco as wêrelderfenisgebied gelys.

## Eksterne skakels 
*   Amptelike Unesco-bladsy oor die Medina van Tunis
*   Amptelike Unesco-bladsy oor die ruïnes van Karthago
Max Mangold

**Max Mangold** (* 8 Mei 1922 in Basel, Switserland; † 3 Februarie 2015) was professor in fonetiek, fonologie en algemene linguistiek aan die Universiteit van Saarland in Duitsland. Hy het vanaf 1957 al by dié instelling gewerk. Hy was veral bekend vir sy uitspraakwoordeboek, maar is ook onthou vir sy werk oor geolekte in Saarland en omstreke.

## Verwysings
Pleknaamsveranderinge in Guinee

duimnael|regs|260px|Ligging van Guinee in Afrika.

Hier volg 'n lys van dorpe en stede in Guinee waarvan die name verander is:
*Saint Eugenie/Victoria → Kanfarandé